section_heading: Stvaralaštvo
paragraph_text: Zajc je skladao s poslovičnom lakoćom i za sobom ostavio opus od oko 1200 raznovrsnih djela za orkestar (Simfonička glazbena slika), za komorne sastave, za klavir, zatim 19 opera (Mislav, Ban Leget), 26 opereta, scensku glazbu (za Dubravku Ivana Gundulića), oratorij Oče naš, oko 50 kantata (Dolazak Hrvata), 19 misa, 14 Ave Maria, 200 zborova (Glasna jasna, Putnik), 170 solo pjesama (Miruj, miruj, srce moje; Moja lađa; Vir; Lastavicom; Domovini i ljubavi; Djevojka i ruža). Od oko 120 naslova Zajčeva skladateljskog opusa pripada sakralnoj tematici.<ref>Katarina Koprek, Ines Fočić, Viktorija Čop, Pjevačko društvo »Vijenac« i Ivan pl. Zajc: skladbe Ivana pl. Zajca posvećene pjevačkom društvu »Vijenac«, Katolički bogoslovni fakultet - Sveučilište u Zagrebu, Zagreb, 2017., ISBN 979-0-9013580-6-5, str. 11., pristupljeno 8. studenoga 2020.